CELEX: 32013D0216
Language: sk
Date: 2013-04-24 00:00:00
Title: 2013/216/SZBP: Rozhodnutie Politického a bezpečnostného výboru BiH/20/2013 z  24. apríla 2013 o vymenovaní vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine

9.5.2013   
            
            
               SK
            
            
               Úradný vestník Európskej únie
            
            
               L 127/26
            
         ROZHODNUTIE POLITICKÉHO A BEZPEČNOSTNÉHO VÝBORU BiH/20/2013
   z 24. apríla 2013
   o vymenovaní vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine
   (2013/216/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:
   
               (1)
            
            
               Výmenou listov medzi generálnym tajomníkom/vysokým splnomocnencom a generálnym tajomníkom NATO 28. septembra 2004 a 8. októbra 2004 Severoatlantická rada súhlasila, aby sa veliteľ Spoločného veliteľstva síl Neapol uvoľnil pre funkciu vedúceho veliteľskej štruktúry EÚ v Neapole.
            
         
               (2)
            
            
               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) vykonávať politické a strategické vedenie vojenských operácií EÚ.
            
         
               (3)
            
            
               PBV prijal 15. júna 2010 rozhodnutie BiH/16/2010 (2), ktorým sa generálporučík Leandro DE VICENTI vymenúva za vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine.
            
         
               (4)
            
            
               Veliteľ operácie EÚ odporučil vymenovanie veliteľa Spoločného veliteľstva síl Neapol generála Leonarda DI MARCO za vedúceho veliteľskej štruktúry EÚ v Neapole ako nástupcu generálporučíka Leandra DE VICENTI.
            
         
               (5)
            
            
               Vojenský výbor EÚ toto odporúčanie podporil.
            
         
               (6)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní a vykonávaní rozhodnutí a opatrení Únie s obrannými dôsledkami.
            
         
               (7)
            
            
               Európska rada prijala na svojom zasadnutí 12. a 13. decembra 2002 v Kodani vyhlásenie, v ktorom sa uvádza, že dojednania Berlín plus a ich vykonávanie sa budú vzťahovať len na tie členské štáty EÚ, ktoré sú buď členmi NATO, alebo stranami Partnerstva pre mier a ktoré následne uzavreli dvojstranné bezpečnostné dohody s NATO,
            
         PRIJAL TOTO ROZHODNUTIE:
   Článok 1
   Generál Leonardo DI MARCO sa týmto vymenúva od 28. apríla 2013 za vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine.
   Článok 2
   Rozhodnutie BiH/16/2010 sa ruší.
   Článok 3
   Toto rozhodnutie nadobúda účinnosť 28. apríla 2013.
   
      V Bruseli 24. apríla 2013
      
         
            Za Politický a bezpečnostný výbor
         
         
            predseda
         
         O. SKOOG
      
   
   
      (1)  Ú. v. EÚ L 252, 28.7.2004, s. 10.
   
      (2)  Ú. v. EÚ L 155, 22.6.2010, s. 33.